ביום חמישי האחרון התקיים במועצה יום הכשרה למנהלי קהילות חדשים שנכנסו לתפקידם בשבועות האחרונים: דינה דיין, מזכירת קהילת גבעות בר, טל מגירה, מנהל הקהילה במושבי יחדיו וירון קדוש, מנהל קהילת נבטים. במהלך היום למדו מנהלי הקהילות החדשים על המבנה הארגוני של המועצה, על הקשר בין היישוב לגזברות המועצה ועל הקשיים איתם מתמודד בעל תפקיד חדש ביישוב ואף ערכו סיור בין אגפי המחלקות להכרות אישית עם בעלי התפקידים השונים.
ניר זמיר, ראש המועצה האזורית בני שמעון מסר: "אני מברך על היום הזה שאיפשר למנהלי הקהילות להכיר את המועצה היטב ויאפשר לנו לשמר ולהעביר ידע לבעלי תפקידים חדשים. את היום הזה ייזם והוביל אגף היישובים החדש בראשותו של איתי זידנברג, שמטרתו לדייק את השירותים הניתנים לכל יישוב, בהתאם לדנ"א הספציפי של כל יישוב ולתכלל את הפתרונות והמענים שנותנת המועצה ליישובים".
והוסיף לומר מנהלי הקהילות: "יש לכם תפקיד חשוב מבחינתנו, אתם החולייה המקשרת בין המועצה לתושבים ובעזרתכם אנחנו יכולים לצמצם את הפער ולהגדיל את תחושת האמון של התושבים. תמיד תהיה לכם אוזן קשבת אצלנו כי הצלחה שלכם היא ההצלחה שלנו ולהיפך".